Sì (Andrea Bocelli albumas)
Sì – šešioliktasis italų tenoro Andrea Bocelli studijinis albumas, išleistas 2018 m. spalio 26 d. Jam pristatyti išleisti trys singlai: „Fall on Me“, „If Only“ ir „Amo Soltanto Te“, o dainas kartu atlieka tokie atlikėjai, kaip Ed Sheeran, Dua Lipa ir Josh Groban. Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 126 tūkstančiai kopijų ir jis debiutavo pirmojoje „Billboard 200“ reitingo vietoje, tapdamas pirmuoju atlikėjo įrašu, pasiekusiu šią viršūnę. „Sì“ taip pat pasiekė aukštas daugelio kitų šalių reitingų vietas, tarp jų – ir pirmąją Jungtinėje Karalystėje.